אלבס לא היה שחקן קבוע בהרכב נבחרתו במוקדמות מונדיאל 2010, בעיקר בשל העדפתו של מאמן הנבחרת, דונגה, את מאייקון בעמדת המגן הימני. הוא כן הרבה להשתתף כמחליף, לעיתים רבות דווקא בעמדת הקשר השמאלי או הימני. בטורניר גביע הקונפדרציות 2009 עזר לנבחרת ברזיל לזכות בתואר, לאחר שהבקיע את שער הניצחון בחצי הגמר מול נבחרת דרום אפריקה בבעיטה חופשית קרוב לסיום המשחק. במשחק הגמר עלה כמחליף, פעם נוספת, ולאחר כניסתו השלימה נבחרת ברזיל מהפך על נבחרת ארצות הברית מפיגור 2-1 להובלה 3-2 וזכייה בתואר. אלבס נכלל גם בסגל הנבחרת למונדיאל 2014, בו הגיעה הנבחרת למקום הרביעי.